Holandsvika stasjon

Holandsvika stasjon på Nordlandsbanen (Nyland i planen) åpnet 15. mars 1941 og ble nedgradert til holdeplass 4. november 1957. Holdeplassen mistet persontrafikken 1. januar 1989 og ble nedlagt 28. mai samme år.

En stasjonsbygning tegnet ved NSB Arkitektkontor er solgt, ifølge Banedata 2004. Denne er ikke tatt med i NSBs bygningsregistrering fra 1993, som i stedet omtaler to vokterboliger. Den ene (ved 419,37 km) er tegnet av Ralph Werenskiold og er av en type som finnes flere steder på strekningen (en videreutvikling av Erik Glosimodts vokterboliger for Dovrebanen). Den andre (ved 419,42 km) skal være tegnet av Gunnar Nordtvedt, og mellom dem sies det å stå et uthus. Også linjebu og leskur omtales.

Litteratur

Eksterne lenker 

Jernbanestasjoner på Nordlandsbanen
Jernbanestasjoner i Nordland
Nedlagte jernbanestasjoner i Norge
Samferdsel i Vefsn
Jernbanestasjoner åpnet i 1941
Jernbanestasjoner nedlagt i 1989